Ath. Það eru tvær tegundir . Vilt þú Ūgh eða Bõögâr ? Ūgh & Bõögâr eftir Egil Sæbjörnsson er Kærleikskúla ársins 2017 . Egill var fulltrúi Íslands á Feneyjartvíæringnum 2017 en þar voru tröllin Ūgh og Bõögâr í aðalhlutverki . Svona lýsir Egill sköpun kúlunnar : Ég fór að tala við Ūgh og Bõögâr um Kærleikskúlurnar . Þeim fannst það ROSA spennandi og vildu endilega fá að gera kúlurnar sjálfir . Þeir sögðu að þeir væru miklu betri í þessu en ég . Egill Sæbjörnsson er fæddur í Reykjavík árið 1973 en hefur búið og starfað í Berlín frá árinu 1999 . Hann lauk prófi frá Myndlistar - og handíðaskóla Íslands árið 1997 og stundaði nám við St. Denis Háskólann í París frá 1995 til 1996 . Hann hefur gefið út bækur með verkum sínum og tónlist eftir hann hefur notið mikilla vinsælda bæði hér heima og erlendis . Egill var tilnefndur til Carnegie listverðlaunanna árið 2010 og var fulltrúi Íslands á Feneyjartvíæringnum 2017 .